cyanic-selkie/wikianc huggingface dataset:
Ίβηρες
Γλώσσα
Όσον αφορά τη γλώσσα, οι Ίβηρες είχαν μια κοινή γλώσσα που αποτυπώθηκε σε ένα κοινό αλφαβητο που διαδόθηκε με ισχνές αλλαγές κατά μήκος της επικράτειάς τους. Βασικό ρόλο στον καθορισμό των ορίων της ιβηρικής εξάπλωσης και κύριο επιχείρημα απόδειξης της μη ιβηρικότητας των Τουρδετανών, είναι τα διάφορα ισόγλωσσα που παρουσιάζουν τοπωνύμια της ανατολικής ιβηρικής χερσονήσου και της νότιας Γαλλίας και που απουσιάζουν από την Κοιλάδα του Γουαδαλκιβίρ. Δεδομένης ωστόσο της αδυναμίας των μελετητών να αποκρυπτογραφήσουν τις ιβηρικές επιγραφές, το μόνο στοιχείο που γίνεται αποδεκτό είναι το γεγονός ότι ήταν μια μη ινδοευρωπαϊκή γλώσσα που διαμορφώθηκε αρχικά στην σημερινή περιοχή της Μούρθια και στη συνέχεια εξαπλώθηκε σε όλο το μήκος της μεσογειακής ακτής μέχρι το Ροδανό.
Καταγωγή
Έχουν προταθεί πολλές θεωρίες περί της καταγωγής των Ιβήρων, χωρίς όμως καμία να έχει επιβεβαιωθεί απόλυτα. Η προσπάθεια σύνδεσής τους, διαμέσου της γλώσσας, με τους Βάσκους απέτυχε, καθώς δεν ήταν δυνατόν να αποδοθεί το νόημα των ιβηρικών με τη χρήση της βασκικής. Ωστόσο, οι δύο γλώσσες διατηρούν κοινά στοιχεία και η συγγένειά τους θεωρείται πιθανή. Πλέον προωθείται η ιδέα της ιβηρικής κουλτούρας ως άμεσα συσχετιζόμενης με τις προϋπάρχουσες πρωτοϊβηρικές, αποτελώντας αυτή μια εξέλιξή τους που παρουσίασε ορισμένες τομές όπως την υιοθέτηση της καύσης των νεκρών, στοιχείο κοινό με τους Κέλτες και τους Έλληνες μα όχι με τους προΐβηρες μα και συνέχειες, όπως τη θεματική των έργων τέχνης.
Οι πολιτισμοί της Ιβηρικής χερσονήσου που προϋπήρξαν των Ιβήρων και που τους μετέδωσαν διάφορα στοιχεία ήταν στην Ανδαλουσία ο πολιτισμός των Ταρτησσούς, μάλλον ένας συγγενής με τους Ίβηρες πολιτισμός μα και διάφοροι πολιτισμοί της ύστερης εποχής του χαλκού, όπως ο πολιτισμός του Αργάρ στην περιοχή της Μούρθια και της Ανατολικής Ανδαλουσίας.
Οι Ίβηρες υπό την καρχηδονιακή και τη ρωμαϊκή εξουσία
Τα ιβηρικά εδάφη ήδη από το 6ο π.Χ. αιώνα γίνονται αντικείμενο θεωρητικής διεκδίκησης από την κραταιά δύναμη της εποχής στην δυτική Μεσόγειο, την Καρχηδόνα, και την ανερχόμενη πόλη-κράτος της Ρώμης. Η επέκταση της καρχηδονιακής δύναμης για τους επόμενους δύο αιώνες θα φτάσει να κάνει αναγκαία την υπογραφή της συνθήκης μεταξύ των δύο πόλεων το 348 π.Χ., που θα θέσει τα όρια του καρχηδονιακού επεκτατισμού στη νότια πλευρά της σημερινής επαρχίας του Αλικάντε. Αυτά θα ήταν τα όρια της επέκτασης της Καρχηδόνας, που αποδεικνύεται από τα ίχνη ευρείων καταστροφών σε ιβηρικές οχυρές πόλεις, και του εμπορίου της συμμάχου των Ρωμαίων, Μασσαλίας.
Στα τέλη του 4ου αιώνα, η νέα καρχηδονιακή δυναστεία των Βαρκιδών εγκαθίσταται οριστικά στην νότια Ιβηρική: οι καταστροφές πολλαπλασιάζονται από τη Μεσόγειο μέχρι τον Ατλαντικό και η Καρθαγένη (στα λατινικά, Carthago Nova, 'Νέα Καρχηδόνα') ιδρύεται από τον Ασδρούβαλ ως βάση του νέου επεκτατισμού, ο οποίος είχε ως σκοπό την εκμετάλλευση των πρώτων υλών της περιοχής. Με τη συνθήκη του Έβρου το 226 π.Χ. το όριο έφτασε στον ομώνυμο ποταμό.
Οι Ίβηρες μετά την επέκταση αυτή στράφηκαν προς της Ρώμη, με την οποία είχαν σχέσεις ήδη από το πρώτο τρίτο του 3ου π.Χ. αιώνα, με τις οποίες εμπορευόταν μέσω της Μασσαλίας. Η Άρση, μετέπειτα Σαγούντο, ιβηρική πόλη της βαλενθιανικής ακτής με σημαντική εμπορική δραστηριότητα, τέθηκε υπό πολιορκία από τον στρατηγό Αννίβα και καταστράφηκε ολοσχερώς. Το γεγονός αυτό θεωρείται η έναρξη του Β΄ Καρχηδονιακού Πολέμου, με το πέρας του οποίου οι Ίβηρες θα καταλήξουν στα χέρια της Ρώμης.
Η Ρώμη ποτέ δεν είχε ως σκοπό την εκρίζωση του ιβηρικού πολιτισμού. Αντίθετα, ο εκρωμαϊσμός των Ιβήρων συνέβη σταδιακά και βοηθήθηκε ιδιαιτέρως από την εγκατάσταση ρωμαϊκών αποικιών. Η Ταρραγόνα αρχικά και η Βαλένθια στη συνέχεια λειτούργησαν ως κέντρα επαφής και διάδοσης του ρωμαϊκού πολιτισμού. Μέχρι τον 1ο αιώνα π.Χ. οι ιβηρικές περιοχές είχαν εκρωμαϊσθεί πλήρως, και οι κάτοικοί τους θα ονομάζονταν εφεξής ισπανορωμαίοι (hispanorromanos).
Τέχνη
thumb|Η «Κυρία της Έλτσε», το πιο γνωστό έργο ιβηρικής τέχνης, σήμερα στο Εθνικό Αρχαιολογικό Μουσείο της Μαδρίτης. Οι Ίβηρες ανέπτυξαν μια σημαντική τέχνη που διέφερε ανά τόπους. Τα πιο γνωστά ευρύματα είναι οι λεγόμενες «κυρίες» (στα ισπανικά, damas), γυναικεία αγάλματα που πιθανότατα χρησίμευαν ως αναπαράσταση των αποθανόντων αριστοκρατισσών.
Οικονομία
Οι Ίβηρες από τους αρχαιότατους χρόνους ασχολούνταν με την γεωργία, την κτηνοτροφία και την μεταλλουργία την οποία μάλιστα είχαν αναπτύξει σε μεγάλο βαθμό. Τους αποίκους φαίνεται πως προσέλκυσε προπάντων ο μεταλλευτικός πλούτος της χώρας (μεταλλεία σιδήρου, χαλκού και μολύβδου) αλλά και η ευφορία του εδάφους με ανάπτυξη της καλλιέργειας σε δημητριακά, ελιές, αμπέλια, αφθονία φρούτων ιδίως εσπεριδοειδή.
Νόμισμα
Η χρήση νομισμάτων φαίνεται ότι ξεκίνησε από τον 5ο αιώνα π.Χ. Για τέσσερις αιώνες κυκλοφορούσαν στη μεσογειακή ακτή αποκλειστικά ελληνικά νομίσματα: αρχικά από τη Μασσαλία και μετέπειτα από τις δύο ελληνικές πόλεις του Εμπορίου και της Ρόδης, έφταναν μέχρι τη σημερινή Καρθαγένη, όπου ξεκινούν οι καρχηδονιακές-φοινικικές επιγραφές και πρότυπα στα νομίσματα. Τα κατεξοχήν ιβηρικά νομίσματα εμφανίζονται από το 180 π.Χ. μέχρι το 45 π.Χ., όταν και αντικαθιστούνται από ρωμαϊκά.
Οικιστικό μοντέλο
Η αρχαιολογία τα τελευταία πενήντα χρόνια έχει φέρει στο φως πολλούς ιβηρικούς οχυρούς οικισμούς (π.χ. Πουτς Καστελιάρ στην επαρχία της Βαρκελώνης), νεκροπόλεις (π.χ. η νεκρόπολη του Πόθο Μόρο στην Αλβαθέτε) και ιερά (π.χ. Καστεγιάρ στην Χαέν).
Πόλεμοι
Το σύνολο των ιβηρικών κοινωνιών ακολούθησε από την αρχή και μέχρι τον εκρωμαϊσμό τους ένα φυλετικό πρότυπο οργάνωσης. Ποτέ δεν κατάφεραν να σχηματίσουν ομοσπονδίες και επομένως ούτε και να διεξάγουν ευρείς πολέμους εναντίον άλλων φυλών ή αναμεταξύ τους. Σε σπάνιες μονάχα περιπτώσεις Ίβηρες πολέμησαν μαζί με άλλους Ίβηρες· μια τέτοια περίπτωση ήταν ο στρατός του ιλουργέτη ηγέτη Ινδίβιλη που πολέμησε εναντίον των Ρωμαίων κατά την εξέγερση των Ιβήρων της Κοιλάδας του Έβρου κατά το 206 π.Χ., που και πάλι όμως πρόδιδε την κυριαρχία της ιδέας της φυλής λόγω της αυστηρής του διάταξης στο πεδίο της μάχης βάσει αυτών. Εν τούτοις έγιναν γνωστοί στον αρχαίο κόσμο ως εξαιρετικοί μισθοφόροι που εντάχθηκαν διαδοχικά στους στρατούς των μεγάλων κρατών της δυτικής μεσογείου (Καρχηδόνα, [Ρώμη)· πολλές φορές ήρθαν αντιμέτωποι με ελληνικά στρατεύματα. Αυτή η αδυναμία οργάνωσης ενιαίων στρατών, τους οδήγησε στην ανάπτυξη ιδιαίτερα αποτελεσματικών τεχνικών ανταρτοπόλεμου. Χρησιμοποιούσαν το άλογο χωρίς σέλα, και γνωστότερο όπλο τους ήταν η gladius hispaniensis, αντίγραφο της ελληνικής μαχαίρας.
Ιβηρικά φύλα
Τα ονόματα και τα γεωγραφικά όρια της επέκτασης των διάφορων ιβηρικών φύλων έχουν αποτυπωθεί σε έργα γεωγραφικού και ιστοριογραφικού περιεχομένου από αρχαίους Έλληνες και Λατίνους συγγραφείς: Ηρόδοτος, Κλαύδιος Πτολεμαίος, Στράβωνας και οι Τίτος Λίβιος και Πλίνιος ο Πρεσβύτερος. Από τα γραπτά τους και από τα αρχαιολογικά ευρήματα έχει προκύψει μια σχετικά ευρέως αποδεκτή λίστα με τους Ίβηρες. Αυτή περιλαμβάνει τα εξής φύλα-εθνότητες:
Δείτε επίσης
Ιβηρες Κατηγορία:Ιβηρικές φυλές
Άγιος Πορφύριος ο Καυσοκαλυβίτης
Ο Άγιος Πορφύριος ο Καυσοκαλυβίτης (κατά κόσμον Ευάγγελος Μπαϊρακτάρης, Άγιος Ιωάννης Εύβοιας, 7 Φεβρουαρίου 1906 - Άγιο Όρος, 2 Δεκεμβρίου 1991), ήταν Έλληνας ιερομόναχος που και έγινε ευρέως γνωστός για το βίο και το έργο του. Ανακηρύχθηκε άγιος της Ορθόδοξης Εκκλησίας από το Οικουμενικό Πατριαρχείο στις 27 Νοεμβριου 2013.
"Αν το συζήτησες με τον γέροντα Πορφύριο, δε χρειάζεται να το συζητήσεις και μ' εμένα, γιατί εκείνος είναι έγχρωμη δορυφορική τηλεόραση, ενώ εγώ είμαι ασπρόμαυρη."
- Ο Άγιος Παΐσιος ο Αγιορείτης για τον Άγιο Πορφύριο τον Καυσοκαλυβίτη
Βιογραφία
Γεννήθηκε στο χωριό Άγιος Ιωάννης του σημερινού Δήμου Ταμιναίων της Εύβοιας. Το κοσμικό όνομά του ήταν Ευάγγελος Μπαϊρακτάρης και από πολύ νωρίς έδειξε έφεση προς το μοναχισμό. Σε ηλικία 13 χρόνων και έχοντας τελειώσει μόνο την Β' Δημοτικού, μετέβη στη σκήτη της Αγίας Τριάδος, τα γνωστά Καυσοκαλύβια του Αγίου Όρους, όπου έζησε τα επόμενα 6 χρόνια, ως υποτακτικός σε δύο γέροντες μοναχούς, λαμβάνοντας το όνομα Νικήτας. Κατόπιν, λόγω σοβαρής ασθένειας, αναγκάστηκε να επιστρέψει στην Εύβοια, όπου και εγκαταστάθηκε στην Ιερά Μονή Αγίου Χαραλάμπους Λευκών Ευβοίας, στο Αυλωνάρι της Εύβοιας.
Σε ηλικία 20 ετών συναντήθηκε με τον Αρχιεπίσκοπο του Σινά Πορφύριο, ο οποίος τον χειροτόνησε πρεσβύτερο, δίνοντάς του και το όνομα με το οποίο έγινε γνωστός. Τα επόμενα χρόνια, επειδή το μοναστήρι του Αγίου Χαραλάμπους Λευκών έγινε γυναικείο, ο Πορφύριος εγκαταστάθηκε στη Μονή Αγίου Νικολάου, στην Άνω Βάθεια του σημερινού Δήμου Αμαρυνθίων, στην Εύβοια.
Το 1940, σε ηλικία 34 ετών, μετέβη στην Αθήνα, όπου στις 12 Οκτωβρίου διορίστηκε εφημέριος στην εκκλησία του Αγίου Γερασίμου, στην Πολυκλινική Αθηνών, στην Ομόνοια.
Στις 16 Μαρτίου 1970, έχοντας συμπληρώσει 35ετία, έλαβε μικρή σύνταξη από το Ταμείο Ασφαλίσεως Κληρικών Ελλάδος και αποχώρησε από τη θέση του εφημερίου, όπου όμως συνέχισε να προσφέρει τις υπηρεσίες του ως το 1973. Τη χρονιά εκείνη έφυγε από την Αθήνα για να εγκατασταθεί αρχικά στον Άγιο Νικόλαο, στα Καλλίσια (σημερινή Καλλιθέα) της Πεντέλης και μετά από μερικά χρόνια στο Μήλεσι της Μαλακάσας, όπου και οικοδόμησε το Ιερό Ησυχαστήριο της Μεταμορφώσεως του Σωτήρος. Απέκτησε σημαντική φήμη και πολλοί πιστοί τον επισκέπτονταν στον τόπο διαμονής του.
Το Νοέμβριο του 1991 μετέβη στο παλαιό κελί του, στα Καυσοκαλύβια του Αγίου Όρους, όπου και κοιμήθηκε στις 2 Δεκεμβρίου του ίδιου έτους.
Κατατάχθηκε στο Αγιολόγιο της Ορθοδόξου Εκκλησίας, από την Ιερά Σύνοδο του Οικουμενικού Πατριαρχείου, στη συνεδρίασή της που διεξήχθη στις 27 Νοεμβρίου 2013.
Εξωτερικοί Σύνδεσμοι
Κατηγορία:Άγιοι της Ορθόδοξης Εκκλησίας Κατηγορία:Έλληνες μοναχοί Κατηγορία:Αγιορείτες Κατηγορία:Χριστιανοί άγιοι του 20ού αιώνα
Καλεντέροβτσι Ντόνι
Το Καλεντέροβτσι Ντόνι (σερβικά κυριλλικά: Календеровци Доњи) είναι χωριό της Βοσνίας και Ερζεγοβίνης. Ευρίσκεται εντός του Δήμου της Ντέρβεντα και εντός της Σερβικής Δημοκρατίας της Βοσνίας. Σύμφωνα με τα αποτελέσματα της απογραφής του 2013, αριθμούσε 226 κατοίκους.
Κατανομή του πληθυσμού ανά εθνότητα (1991)
Το 1991, το χωριό αριθμούσε 324 κατοίκους, οι οποίοι ήσαν κατανεμημένοι ως κάτωθι :
Τοπική κοινότητα
Το 1991, το Καλεντέροβτσι Ντόνι ήταν τμήμα της τοπικής κοινότητας του Καλεντέροβτσι, η οποία αριθμούσε 4,351 κατοίκους, οι οποίοι ήσαν κατανεμημένοι ως κάτωθι :
Norsk Toppfotball
Το Norsk Toppfotball (NTF) είναι οργανισμός που αποτελείται από τις ποδοσφαιρικές ομάδες που μετέχουν στην Έλιτεσεριεν (Eliteserien) και την 1. Ντίβισιον (1. divisjon). Το NTF ιδρύθηκε το 1972 με την επωνυμία «Serieforeningen av 1972» (SF-72), αλλά μετονομάσηκε το Νοέμβριο του 2001. Ο στόχος του NTF είναι «να είναι ηγέτης στην ανάπτυξη του επιπέδου των νορβηγικών ποδοσφαιρικών συλλόγων και του αθλητισμού, οικονομικά, εμπορικά και διοικητικά».
Το NTF συμμετείχε το 2005 σε σημαντικές συζητήσεις με τη Νορβηγική Ποδοσφαιρική Ομοσπονδία (NFF) για το ποιος πραγματικά κατέχει τα τηλεοπτικά δικαιώματα των πρωταθλημάτων.
Εξωτερικοί σύνδεσμοι
Κατηγορία:Ποδόσφαιρο στη Νορβηγία
Α.Π.Σ. Ελπίς Γενισέας
Η Ελπίδα Γενισέας είναι αθλητικό σωματείο στη Γενισέα του νομού Ξάνθης. Χρώματα του συλλόγου είναι το πράσινο και το λευκό. Δραστηριοποιείται στο άθλημα του ποδοσφαίρου. Τα εντός έδρας παιχνίδια της ομάδας διεξάγονται στο Δημοτικό Γήπεδο Γενισέας.
Ιστορία
Η «Ελπίς» Γενισέας ιδρύθηκε το 1952. Η ομάδα, την περίοδο 1982–83, κατέκτησε το πρωτάθλημα της Α΄ Κατηγορίας της ΕΠΣ Ξάνθης. Την αμέσως επόμενη περίοδο 1983–84 μετείχε στο Εθνικό Ερασιτεχνικό Πρωτάθλημα αλλά υποβιβάστηκε. Την περίοδο 1984–85 αναδείχθηκε ξανά πρωταθλήτρια στην Α΄ Κατηγορία της ΕΠΣ Ξάνθης. Την επόμενη περίοδο, 1985–86, μετείχε και πάλι στο Εθνικό Ερασιτεχνικό Πρωτάθλημα όμως υποβιβάστηκε ξανά στις τοπικές κατηγορίες.
Η ομάδα, την περίοδο 1984–85, κατέκτησε το πρωτάθλημα της Α΄ Κατηγορίας της ΕΠΣ Ξάνθης. Την επόμενη περίοδο, 1990–91, έκανε την παρθενική της εμφάνιση στο πρωτάθλημα της Δ΄ Εθνικής κατηγορίας, στο οποίο και παρέμεινε για τέσσερις συνεχόμενες περιόδους έως και την περίοδο 1993–94, οπότε και υποβιβάστηκε στις τοπικές κατηγορίες. Την περίοδο 1994–95 αναδείχθηκε πρωταθλήτρια στην Α΄ Κατηγορία της ΕΠΣ Ξάνθης. Την αμέσως επόμενη περίοδο, 1995–96, αγωνίστηκε στη Δ΄ Εθνική αλλά υποβιβάστηκε.
Την περίοδο 2006–07 η ομάδα επανεμφανίστηκε στο τοπικό πρωτάθλημα της Α΄ Κατηγορίας της ΕΠΣ Ξάνθης και τις επόμενες δύο περιόδους αγωνίστηκε στη Β΄ Κατηγορία της ΕΠΣ Ξάνθης. Έπειτα από την αγωνιστική απραξία για τις ακόλουθες δύο περιόδους, επέστρεψε υπό νέα διοίκηση ξανά την περίοδο 2011–12 αγωνιζόμενη στο πρωτάθλημα της Γ΄ Κατηγορίας της ΕΠΣ Ξάνθης κατακτώντας την πρώτη θέση και την άνοδο στην Β΄ Κατηγορία στην οποία και παρέμεινε έως και την περίοδο 2018-2019. Τον Μάιο του 2019 στέφθηκε πρωταθλήτρια της Β΄ Κατηγορίας της ΕΠΣ Ξάνθης κερδίζοντας και πάλι την άνοδο στην Α' κατηγορία στην οποία και θα αγωνίζεται για την αγωνιστική περίοδο 2019-2020.
Εξωτερικοί σύνδεσμοι
Κατηγορία:Αθλητικοί σύλλογοι Ξάνθης Κατηγορία:Ιδρύσεις αθλητικών συλλόγων το 1952 Κατηγορία:Ποδοσφαιρικές ομάδες Ελλάδας Κατηγορία:Ιδρύσεις ποδοσφαιρικών ομάδων το 1952
Σίλικα
H Σίλικα, λατ. siliqua είναι: α. Μία ονομασία της εποχής μας, που δόθηκε στο μικρό, λεπτό, αργυρό ρωμαϊκό νόμισμα, που παρήχθη τον 4ο αι. μ.Χ.· δεν έχουμε αρχαίες αποδείξεις, που να επιβεβαιώνουν το όνομα. β. Όταν τα νομίσματα ήταν σε κυκλοφορία, η λέξη σίλικα ήταν μονάδα βάρους και ένας συγγραφέας της εποχής την αναφέρει ως το 1/24 του βάρους του σόλιδου.
Ιστορία
Ο Ισίδωρος της Σεβίλλης στο Etymologiarum libri XX αναφέρει ότι "η σίλικα είναι το 1/24 του σόλιδου και το όνομά της προέρχεται από το σπόρο ενός δένδρου". To πρωτότυπο κείμενο είναι "Siliqua vicesima quarta pars solidi est, ab arbore, cuius semen est, vocabulum tenens" (liber XVI, 25). Ο σόλιδος είναι το χρυσό νόμισμα, που είχε καθιερώσει ο Κωνσταντίνος Α΄ και ήταν ίσο με το 1/72 της λίβρας.
Το δένδρο είναι η κερατέα ή χαρουπιά (siliqua graeca) και ο σπόρος της, το κεράτιον, ήταν στο ρωμαϊκό σύστημα βάρους η πιο μικρή μονάδα, ίση με το 1/2 του οβολού· ο οβολός ήταν το 1/2 του βότσαλου (scrupulum), το βότσαλο ήταν το 1/24 της ουγγιάς και η ουγγιά το 1/12 της λίβρας. Συνολικά η σίλικα/κεράτιο (μονάδα βάρους) ήταν το 1/1728 της λίβρας (των 328,9 γρ.) δηλ. ήταν 0,19 γρ.
Το όνομα αυτό της μονάδας βάρους χρησιμοποιείτε στην εποχή μας και για τα μικρά, αργυρά νομίσματα, που η αξία τους ήταν το 1/24 του χρυσού σόλιδου, δηλ. η σίλικα (νόμισμα) ισοδυναμεί σε αξία με χρυσό βάρους μίας σίλικας/κεράτιου. Επειδή την εποχή εκείνη ο χρυσός κόστιζε 14 φορές την αξία του αργύρου, το βάρος της σίλικας θα έπρεπε να είναι 2,66 γρ. Δεν υπάρχει ιστορική μαρτυρία γι' αυτό, ωστόσο χρησιμοποιούμε τον όρο για τα αργυρά νομίσματα του Κωνσταντίνου Α΄, αν και ζύγιζαν 3,4 γρ. Τα μετέπειτα του Κωνστάντιου Β΄ που ζυγίζουν 2,2 γρ. τα καλούμε ελαφρές ή ελαττωμένες σίλικες. Ο όρος είναι για ευκολία, καθώς δεν έχουμε όνομα για τα νομίσματα αυτά στις πηγές της εποχής. Επίσης τα αργυρά νομίσματα στα τέλη του 7ου αι. με βάρος 2-3 γρ. καλούνται συμβατικά σίλικες.
Η πλειονότητα των παραδειγμάτων φέρουν εμφανείς ρωγμές -σημάδι της γρήγορης παραγωγής τους- ή εκτεταμένα κοψίματα στο περίγραμμα. Είναι σπάνιο να βρεθεί μία χωρίς αυτά τα ελαττώματα. Οι Σάξωνες της Γιουτλάνδης, Φρισίας και Αγγλίας είχαν ένα μικρό αργυρό νόμισμα, το σκητ (sceat) με το μισό βάρος. Βρέθηκαν κομμένες στο περίγραμμα σίλικες τόσο, όσο να μοιάζουν στο μέγεθος με τα σκητ. Σίλικες όπως και άλλα ρωμαϊκά νομίσματα, φορούσαν οι Σάξωνες ως μενταγιόν, γούρι ή αξιοπερίεργο και βρέθηκαν σε αρχαιολογικούς χώρους της περιόδου. Ένας θησαυρός 14.212 σιλικών του 4ου-5ου αι. βρέθηκαν το 1992 στο Hone της Αγγλίας.
Δείτε επίσης
Κατηγορία:Αρχαία ρωμαϊκά νομίσματα Κατηγορία:Νομίσματα της Βυζαντινής Αυτοκρατορίας
Τσιαμπάτα
Η τσιαμπάτα (tʃaˈbatta) είναι φραντζόλα άσπρου ψωμιού. Κατατάσσεται στην ιταλική κουζίνα και παρασκευάζεται από αλεύρι σίτου, αλάτι, μαγιά, νερό και ελαιόλαδο. Η ονομασία του σημαίνει παντόφλα, λόγω του σχήματος που έχει.
Προέλευση
Σύμφωνα με το Istituto Nazionale di Sociologia Rurale, το είδος αναπτύχθηκε και κυκλοφόρησε για πρώτη φορά το 1982 από τον Arnaldo Cavallari σε φούρνο στο Rovigo στο Veneto. Για αυτό χρησιμοποίησε ένα νέο είδος αλευριού από το μύλο της οικογένειάς του. Ήταν παραλλαγή χωριάτικου ψωμιού από την επαρχία Κόμο. Το προϊόν είχε επιτυχία και από τότε παράγεται βιομηχανικά. Το 1982 καταχωρήθηκε σήμα κατατεθέν για την Ciabatta Polesano και το 1989 για το όνομα Ciabatta Italiana. Η εταιρεία Cavallari Molini Adriesi κατέχει τα δικαιώματα άδειας για πωλήσεις στο εξωτερικό.
Παραπομπές
Κατηγορία:Ιταλική κουζίνα Κατηγορία:Ψωμιά
Avatar (ταινία, 2009)
Το Avatar είναι αμερικανική περιπέτεια επιστημονικής φαντασίας παραγωγής 2009, σε σκηνοθεσία και σενάριο του Τζέιμς Κάμερον. Πρωταγωνιστούν οι Σαμ Γουόρθινγκτον, Ζόε Σαλντάνα, Σιγκούρνι Γουίβερ, Στίβεν Λανγκ, Μισέλ Ροντρίγκες, Τζόελ Ντέιβιντ Μουρ και Τζιοβάνι Ριμπίζι. Η ταινία διαδραματίζεται στα μέσα του 22ου αιώνα, στον πλανήτη Πανδώρα όπου κατοικεί η φιλήσυχη φυλή των Νάβι και στον οποίο υπάρχει ένα πολύτιμο ορυκτό, το ουνομπταίνιο, απαραίτητο για την επιβίωση του ανθρώπινου γένους. Μια αμερικανική εταιρία έχει αναλάβει να εξορύξει αυτό το ορυκτό, χρησιμοποιώντας ως δόλωμα τον πεζοναύτη Τζέικ Σάλι, υπό τις οδηγίες της Δόκτωρ Γκρέις Ογκουστίν. Μεταφέρεται ως avatar και σιγά σιγά μετεξελίσσεται σε αληθινό μέλος της φυλής. Ο Τζέικ ερωτεύεται την κόρη του αρχηγού της φυλής, τη Νεϊτίρι και αρνείται να συνεργαστεί πλέον με την ομάδα του. Ενώ η Δρ. Ογκουστίν προσπαθεί να μεταπείσει τον Τζέικ, μπαίνει στη μέση ο αμερικανικός στρατός με επικεφαλής τον Συνταγματάρχη Μάιλς Κουάριτς, ο οποίος από την αρχή δεν ενέκρινε το πείραμα της Δρ. Ογκουστίν. Εξοπλισμένος με ισχυρά στρατιωτικά μέσα, κηρύσσει πόλεμο εναντίον του Τζέικ και της φυλής των Να'βι.
Η ανάπτυξη για το Avatar ξεκίνησε το 1994, όταν ο Κάμερον έγραψε ένα 80σέλιδο προσχέδιο. Τα γυρίσματα επρόκειτο να ξεκινήσουν αμέσως μετά την ολοκλήρωση της ταινίας το 1991 Εξολοθρευτής 2: Μέρα Κρίσης (Terminator 2: Judgment Day) και ο Τιτανικός (Titanic) το 1997 και θα κυκλοφορούσε στους κινηματογράφους το 1999 αλλά, σύμφωνα με τον Κάμερον, η απαραίτητη τεχνολογία δεν είχε ακόμα αναπτυχθεί για να επιτευχθεί το όραμά του για την ταινία. Ο Κάμερον ξεκίνησε να γράφει το σενάριο στις αρχές του 2006. Ο προϋπολογισμός της ταινίας ορίστηκε στα 237 εκατομμύρια δολάρια, ωστόσο έγινε λόγος ότι η ταινία κόστισε 280 με 310 εκατομμύρια δολάρια για την παραγωγή και 150 εκατομμύρια δολάρια για την προώθηση. Η ταινία έκανε εκτενή χρήση πρωτοφανών κινηματογραφικών τεχνικών και κυκλοφόρησε σε παραδοσιακή μορφή, σε μορφή 3D, RealD 3D, Dolby 3D, XpanD 3D και IMAX 3D.
Η πρεμιέρα της ταινίας πραγματοποιήθηκε στις 10 Δεκεμβρίου 2009 στο Λονδίνο και κυκλοφόρησε στους κινηματογράφους στις 16 Δεκεμβρίου 2009 διεθνώς και στις 18 Δεκεμβρίου 2009 στις Ηνωμένες Πολιτείες και στον Καναδά. Απέσπασε εξαιρετικά σχόλια από τους κριτικούς, με τους περισσότερους να επαινούν τα πρωτοποριακά οπτικά εφέ. Με τις συνολικές εισπράξεις να αγγίζουν τα 2,8 δισεκατομμύρια δολάρια, το Avatar έγινε η μεγαλύτερη εισπρακτική επιτυχία όλων των εποχών τόσο στην Αμερική όσο και παγκοσμίως, ξεπερνώντας το ρεκόρ του Τιτανικού (επίσης σκηνοθεσίας Κάμερον) που το κράτησε για δώδεκα ολόκληρα χρόνια. Έγινε η πρώτη ταινία στην ιστορία του κινηματογράφου που έφτασε τα 2 δισεκατομμύρια δολάρια σε εισπράξεις. Δέκα χρόνια αργότερα, το Avatar έχασε τον τίτλο της μεγαλύτερης εισπρακτικής επιτυχίας όλων των εποχών, καθώς το Εκδικητές: Η Τελευταία Πράξη κατάφερε να το ξεπεράσει. Μετά από μια επανακυκλοφορία στην Κίνα, το Avatar ξαναπήρε την πρώτη θέση, τον Μάρτιο του 2021. Προσαρμοσμένη για το πληθωρισμό, το Avatar παραμένει η δεύτερη ταινία υψηλότερου κέρδους όλων των εποχών, μετά το Όσα Παίρνει ο Άνεμος με περισσότερα από 3 δισεκατομμύρια δολάρια. Στην 82η Απονομή των Βραβείων της Ακαδημίας Κινηματογράφου έλαβε εννέα υποψηφιότητες, μεταξύ των οποίων για Καλύτερη Ταινία και Σκηνοθεσία, κερδίζοντας τρία στις κατηγορίες Καλλιτεχνικής Διεύθυνσης, Φωτογραφίας και Οπτικών Εφέ. Βραβεύτηκε επίσης με τη Χρυσή Σφαίρα στις κατηγορίες Καλύτερης Ταινίας-Δράμα και Σκηνοθεσίας.
Πλοκή
Μέχρι το έτος 2154, το ανθρώπινο γένος έχει εξαντλήσει τους φυσικούς πόρους της Γης και έχει καταστρέψει τα οικοσυστήματά της. Η Διοίκηση Ανάπτυξης Αποθεμάτων (ΔΑΑ) θέλει να εξορύξει ένα πολύτιμο ορυκτό, το ουνομπταίνιο, στην Πανδώρα, ένα πυκνά δασωμένο κατοικήσιμο φεγγάρι που βρίσκεται σε τροχιά γύρω από το γίγαντα Πολύφημο στο αστρικό σύστημα Άλφα Κενταύρου. Η Πανδώρα, της οποίας η ατμόσφαιρα είναι δηλητηριώδης για τους ανθρώπους, κατοικείται από τους Να'βι, ανθρωποειδή μπλε πλάσματα ύψους 3 μέτρων, οι οποίοι ζουν σε πλήρη αρμονία με τη φύση και λατρεύουν μια μητέρα θέα που ονομάζεται Έϊουα.
Για να εξερευνήσουν τη βιόσφαιρα της Πανδώρας, επιστήμονες χρησιμοποιούν υβρίδια ανθρώπων και Να'βι τα οποία αποκαλούν "avatar", τα οποία χειρίζονται ανθρώποι που ταιριάζουν γενετικά. Ο Τζέικ Σάλι, ένας παραπληγικός πρώην πεζοναύτης, αντικαθιστά τον πεθαμένο δίδυμο αδερφό του στον χειρισμό ενός Avatar. Η Δόκτωρ Γκρέις Ογκουστίν, επικεφαλής του Προγράμματος Avatar, θεωρεί τον Σάλι ανεπαρκή αντικαταστάτη, αλλά δέχεται τη συμμετοχή του ως σωματοφύλακα. Ενώ προστατεύει τα Avatar της Γκρέις και του επιστήμονα Νορμ Σπέλμαν καθώς συλλέγουν βιολογικές πληροφορίες, το avatar του Τζέικ δέχεται επίθεση από ένα θάνατορ και χάνεται μέσα στο δάσος όπου διασώζεται από τη Νεϊτίρι, μια νεαρή κοπέλα της φυλής των Να'βι. Βλέποντας ένα ευοίωνο προμήνυμα, τον πηγαίνει στη φυλή της όπου η μητέρα της, η Μο'ατ, πνευματικός αρχηγός της φυλής, διατάζει την κόρη της να μυήσει τον Τζέικ στην κοινωνία τους.
Ο Στρατηγός Μάιλς Κουάριτς, επικεφαλής της δύναμης ασφαλείας της ΔΑΑ, υπόσχεται στον Τζέικ ότι θα αποκαταστήσει τα πόδια του αν συγκεντρώσει πληροφορίες σχετικά με τους Να'βι και το χώρο συγκέντρωσής του, ένα γιγάντιο δενδρόβιο, που λέγεται Δεντρόσπιτο, σε εδάφη που περιέχουν τη μεγαλύτερη ποσότητα ουνομπταίνιου. Μετά από τρεις μήνες, ο Τζέικς έχει αρχίσει να συνηθίζει και να γοητεύεται με τη ζωή των ντόπιων. Αφού ο Τζέικ μυηθεί μέσα στη φυλή, μαζί με τη Νεϊτίρι γίνονται ζευγάρι και σύντομα, ο Τζέικ αλλάζει στρατόπεδο όταν επιχειρεί να σαμποτάρει μια μπουλντόζα που απειλεί να καταστρέψει έναν ιερό χώρο των Να'βι. Όταν ο Κουάριτς δείχνει ένα βίντεο με την επίθεση του Τζέικ στη μπουλντόζα στο Πάρκερ Σέλφριτζ και ένα άλλο βίντεο στο οποίο ο Τζέικ παραδέχεται ότι οι Να'βι δεν θα εγκαταλείψουν ποτέ το Δεντρόσπιτο, ο Σέλφριτζ διατάζει να καταστραφει το Δεντρόσπιτο
Παρά τη διαφωνία της Γκρέις ότι η καταστροφή του δέντρου θα βλάψει το βιολογικό δίκτυο της Πανδώρα, ο Σέλφριτζ δίνει μια τελευταία ευκαιρία στους Τζέικ και Γκρέις να πείσουν τους Να'βι να εκκενώσουν την περιοχή πριν ξεκινήσει η επίθεση. Ενώ προσπαθούν να προειδοποιήσουν τους Να'βι, ο Τζέικ ομολογεί ότι είναι κατάσκοπος και οι Να'βι πιάνουν αυτόν και την Γκρέις αιχμάλωτους. Οι άνδρες του Κουάριτς καταστρέφουν το Δεντρόσπιτο, σκοτώνοντας τον πατέρα της Νεϊτίρι καθώς και πολλούς άλλους. Η Μο'ατ ελευθερώνει τους Τζέικ και Γκρέις αλλά αποδεσμεύονται από τα Avatar τους, και ο Κουάριτς τους φυλακίζει. Η πιλότος Τρούντι Τσακόν, αηδιασμένη από την κτηνωδία του Κουάριτς, τους πηγαίνει στο πόστο της Γκρέις αλλά κατά τη διάρκεια της απόδρασής τους, δέχονται τα πυρά του Κουάριτς και η Γκρέις τραυματίζεται. Για να ξανακερδίσει την εμπιστοσύνη των Να'βι, ο Τζέικ συνδέει το μυαλό του με αυτό του Τορούκ, ένα αρπακτικό που μοιάζει με δράκο, το οποίο οι Να'βι φοβούνται και τιμούν. Ο Τζέικ βρίσκει τους Να'βι στο Ιερό Δέντρο των Ψυχών και παρακαλά τη Μο'ατ να γιατρέψει τη Γκρέις. Η φυλή προσπαθεί να μεταφέρει τη Γκρέις από το ανθρώπινο σώμα της στο Avatar με τη βοήθεια του Δέντρου των Ψυχών, αλλά πεθαίνει πριν η διαδικασία ολοκληρωθεί.
Με την υποστήριξη του καινούριου αρχηγού, του Τσου'τεϊ, ο Τζέικ μιλά για να ενώσει τη φυλή και τους λέει να συγκεντρωθούν και να πολεμήσουν εναντίον του ΔΑΑ. Ο Κουάριτς οργανώνει ένα προληπτικό χτύπημα εναντίον του Δέντρου των Ψυχών, πιστεύοντας ότι η καταστροφή του θα κάμψει το ηθικό των Να'βι. Την παραμονή της μάχης, ο Τζέικ προσεύχεται στην Έϊουα μέσω του Δέντρου των Ψυχών. Κατά τη διάρκεια της μάχης, οι Να'βι δέχονται μεγάλες απώλειες, συμπεριλαμβανομένων των Τσου'τεϊ και Τρούντι, αλλά διασώζονται όταν η άγρια ζωή της Πανδώρας απροσδόκητα παίρνει μέρος στην επίθεση και μαζί συντρίβουν τους ανθρώπους. Αφού ο Τζέικ καταστρέφει μια αυτοσχέδια βόμβα πριν φτάσει στο Δέντρο των Ψυχών, ο Κουάριτς ανοίγει το κουτί που περιέχει το ανθρώπινο σώμα του Τζέικ, εκθέτοντάς το στη δηλητηριώδη ατμόσφαιρα της Πανδώρας. Ο Κουάριτς ετοιμάζεται να κόψει το λαρύγγι του Τζέικ, αλλά η Νεϊτίρι σκοτώνει τον Κουάριτς και σώζει τον Τζέικ.
Με εξαίρεση τους Τζέικ, Μαξ, Νορμ και μερικούς άλλους επιστήμονες, όλοι οι άνθρωποι εκδιώκονται από την Πανδώρα και στέλνονται πίσω στη Γη, αφού ο Τζέικ μεταφέρεται μόνιμα στο Avatar του με τη βοήθεια του Δέντρου των Ψυχών.
Πρώτα στάδια
Το 1994, ο Τζέιμς Κάμερον έγραψε ένα 80σέλιδο προσχέδιο για το Avatar, αντλώντας έμπνευση από κάθε βιβλίο επιστημονικής φαντασίας που είχε διαβάσει στην παιδική του ηλικία καθώς και περιπετειώδη μυθιστορήματα των Έντγκαρ Ράις Μπάροουζ και Χένρι Ράιντερ Χάγκαρντ. Τον Αύγουστο του 1996, ο Κάμερον ανακοίνωσε ότι αφού ολοκληρώσει τις ταινίες Εξολοθρευτής 2: Μέρα Κρίσης (Terminator 2: Judgment Day) και ο Τιτανικός (Titanic, 1997) θα σκηνοθετούσε το Avatar, το οποίο θα έκανε χρήση ηθοποιών δημιουργημένων εξ ολοκλήρου με τη χρήση υπολογιστή. Το πρότζεκτ θα κόστιζε 100 εκατομμύρια δολάρια και συμπεριλάμβανε τουλάχιστον έξι πρωταγωνιστικούς ρόλους οι οποίοι θα φαίνονταν να είναι πραγματικοί αλλά στην ουσία δεν υπήρχαν στο φυσικό κόσμο. Η εταιρία οπτικών εφέ Digital Domain, με την οποία συνεργάζεται ο Κάμερον, έλαβε μέρος στο πρότζεκτ, του οποίου η παραγωγή θα ξεκινούσε το καλοκαίρι του 1997 και θα κυκλοφορούσε στους κινηματογράφους το 1999. Ωστόσο, ο Κάμερον θεωρούσε ότι η τεχνολογία δεν είχε αναπτυχθεί αρκετά ώστε να επιτευχθεί το όραμα που είχε για την ταινία. Αποφάσισε να ασχοληθεί με άλλα πρότζεκτ και να περιμένει να αναπτυχθεί η τεχνολογία. Η 20th Century Fox έδωσε 10 εκατομμύρια δολάρια στον Κάμερον να γυρίσει ένα κλιπ του κόνσεπτ του Avatar, το οποίο και έδειξε στα στελέχη της Fox τον Οκτώβριο του 2005.
Ανάπτυξη
Από τον Ιανουάριο μέχρι τον Απρίλιο του 2006, ο Κάμερον δούλευε στο σενάριο και ανέπτυξε την κουλτούρα των Να'βι. Η γλώσσα τους δημιουργήθηκε από τον Δόκτορα Πωλ Φρομερ, γλωσσολόγο του Πανεπιστημίου της Νότιας Καλιφόρνια. Η Σιγκούρνι Γουίβερ και οι σχεδιαστές των σκηνικών συναντήθηκαν με την Τζόντι Σ. Χολτ, καθηγήτρια φυσιολογίας των φυτών στο Πανεπιστήμιο της Καλιφόρνια, για να μάθουν τις μεθόδους που χρησιμοποιούνται από τους βοτανολόγους για να μελετούν και να δειγματοληπτούν τα φυτά. Από το 2005 μέχρι το 2007, ο Κάμερον εργάστηκε με αρκετούς σχεδιαστές, συμπεριλαμβανομένων και του διάσημου εικαστικού Γουέιν Μπάρλοου και του καλλιτέχνη Τζόρντου Σελ, για να διαμορφώσουν τη φυλή των Να'βι με ζωγραφιές και γλυπτά. Τον Ιούλιο του 2006, ο Κάμερον ανακοίνωσε ότι θα γύριζε το Avatar με σκοπό να κυκλοφορήσει στους κινηματογράφους στα μέσα του 2008 και τα γυρίσματα θα ξεκινούσαν το Φεβρουάριο του 2007. Τον Αύγουστο, το στούντιο οπτικών εφέ Weta Digital συμφώνησε να βοηθήσει τον Κάμερον στην παραγωγή του Avatar. Ο Σταν Γουίνστον, που συνεργάστηκε στο παρελθόν με τον Κάμερον, συμμετείχε στο πρότζεκτ για να βοηθήσει στα σχέδια της ταινίας. Ο σχεδιασμός παραγωγής της ταινίας πήρε αρκετά χρόνια. Η ταινία είχε δύο διαφορετικούς σχεδιαστές παραγωγής και δύο ξεχωριστά τμήματα, το ένα εκ των οποίων είχε επικεντρωθεί στη χλωρίδα και την πανίδα της Πανδώρας και το άλλο στη δημιουργία ανθρώπινων μηχανών.
Το Δεκέμβριο του 2006, ο Κάμερον περίεγραψε το Avatar ως "ένα φουτουριστικό παραμύθι που διαδραματίζεται σε ένα πλανήτη 200 χρόνια μπροστά... μια παλιομοδίτικη περιπέτεια της ζούγκλας με περιβαλλοντική συνείδηση που φιλοδοξεί να φτάσει ένα μυθικό επίπεδο της αφήγησης ιστοριών". Ο προϋπολογισμός της ταινίας υπολογίζεται στα 280 με 310 εκατομμύρια δολάρια. Εκπρόσωπος του στούντιο είπε ότι ο προϋπολογισμός της ταινίας ήταν 237 εκατομμύρια δολάρια, με 150 εκατομμύρια δολάρια να χρησιμοποιούνται για την προώθηση της ταινίας.
Μουσική
Ο συνθέτης Τζέιμς Χόρνερ σύνθεσε την ταινία, μετά την συνεργασία του με τον Κάμερον στα Άλιενς: Η Επιστροφή και Τιτανικός. Ο Χόρνερ ηχογράφησε σημεία της μουσικής με μια μικρή χορωδία τραγουδώντας στην εξωγήινη γλώσσα των Να'βι τον Μάρτιο του 2008. Επίσης δούλεψε με την Γουάντα Μπράιαντ, μια εθνομουσικολόγο, για να δημιουργήσει μια μουσική κουλτούρα για την εξωγήινη φυλή. Οι πρώτες μουσικές συνεδρίες έλαβαν μέρος στις αρχές του 2009. Σε μια συνέντευξη ο Χόρνερ δήλωσε: "το Avatar ήταν η πιο δύσκολη ταινία στην οποία έχω δουλέψει". Ο Χόρνερ σύνθεσε την μουσική ως δύο διαφορετικές μουσικές ενωμένες σε μία. Η Βρατανή τραγουδίστρια Λεόνα Λιούις επιλέχθηκε για να τραγουδήσει το τραγούδι της ταινίας "I See You". Ένα συνοδευτικό music video σκηνοθετημένο από τον Τζέικ Νάβα έκανε πρεμιέρα στις 15 Δεκεμβρίου του 2009 στο MySpace.
Box office
Το Avatar έκανε άνοιγμα τριημέρου στην 1η θέση με 77 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 785,2 εκατομμύρια δολάρια και στον υπόλοιπο κόσμο συγκέντρωσε 2,1 δισεκατομμύρια δολάρια. Παγκοσμίως απέφερε 2,9 δισεκατομμύρια δολάρια. Έγινε η πρώτη ταινία στην ιστορία του κινηματογράφου που έφτασε τα 700 εκατομμύρια δολάρια στην Αμερική και τα 2 δισεκατομμύρια δολάρια σε εισπράξεις. Παρέμεινε η μεγαλύτερη εισπρακτική επιτυχία στην Αμερική μέχρι που το ξεπέρασε το Star Wars: Η Δύναμη Ξυπνάει (Star Wars: The Force Awakens, 2015). Από το 2009 έως το 2019, κατείχε τον τίτλο της μεγαλύτερης εισπρακτικής επιτυχίας όλων των εποχών παγκοσμίως, όμως το Εκδικητές: Η Τελευταία Πράξη (Avengers: Endgame, 2019) κατάφερε να το ξεπεράσει, καθιστώντας το την δεύτερη μεγαλύτερη εισπρακτική επιτυχία. Το Avatar ξαναπήρε την πρώτη θέση, τον Μάρτιο του 2021, μετά από μια επανακυκλοφορία στην Κίνα.
Κριτική
Προσλαμβάνοντας ιδιαίτερα θετική κριτική για τον τρόπο με τον οποίο εκμεταλλεύτηκε την τεχνολογία ο σκηνοθέτης που κατόρθωσε να διαμορφώσει μια φαντασμαγορία με εφέ τριών διαστάσεων, εντούτοις θεωρήθηκε από άλλους άκρως ρατσιστική για την εικόνα των γηγενών που πρόβαλε, όπως επίσης και λυτρωτική για τις εξαιρετικά βίαιες αποικιστικές μνήμες των Ευρωπαίων που εξολόθρευσαν στην αποικιστική τους δραστηριότητα εκατομμύρια γηγενών σε όλες σχεδόν τις ηπείρους. Με τη σειρά της και με μια διαφορετική οπτική γωνία η εφημερίδα του Βατικανού και ο ραδιοφωνικός σταθμός του κατηγόρησαν την ταινία για "πνευματισμό που συνδέεται με τη λατρεία της φύσης".
Βραβεία & Υποψηφιότητες
Η ταινία προτάθηκε για εννέα Όσκαρ, μεταξύ των οποίων για Καλύτερη Ταινία και Σκηνοθεσία και κέρδισε τρία στις κατηγορίες Καλλιτεχνικής Διεύθυνσης, Φωτογραφίας και Οπτικών Εφέ. Έλαβε τέσσερις υποψηφιότητες για Χρυσή Σφαίρα κερδίζοντας εκείνες για Καλύτερη Ταινία-Δράμα και Σκηνοθεσία και οχτώ για BAFTA κερδίζοντας δύο.
Avatar: Το Παιχνίδι
Η ημερομηνία πρώτης κυκλοφορίας του παιχνιδιού επιστημονικής φαντασίας ήταν η 1η Δεκεμβρίου του έτους 2009. Προγραμματιστές του παιχνιδιού ήταν οι εταιρίες Ubisoft, Gameloft και Ubisoft Montreal. Το παιχνίδι υποστηρίζεται από πλατφόρμες όπως τα Playstation Portable, Wii, Xbox 360, Android, iOS, Java, Microsoft Windows, Nintendo. Εκδότες του παιχνιδιού είναι οι Ubisoft, Gameloft, Fox Interactive, Fox Digital Entertainment, ak tronic Software & Services GmbH. Πρόκειται για ένα παιχνίδι επιστημονικής φαντασίας που εμπεριέχει και το στοιχείο της βίας. Το video game ακολουθεί την ροή και την πλοκή της ταινίας του Τζέιμς Κάμερον, Avatar. Η διαδικασία του βιντεοπαιχνιδιού είναι η εξής: αρχικά δίνεται η δυνατότητα επιλογής κάποιου παίχτη της δικής σας προτίμησης (δυνατότητα επιλογής φύλου και εμφάνισης), έπειτα η περιπέτεια ξεκινάει όντας σε ανθρώπινη μορφή, ενώ στην συνέχεια παίρνει τη μορφή των Na’vi (Avatars). Κατά τη διάρκεια του παιχνιδιού συλλέγονται κάποια στοιχεία τα οποία αναβαθμίζουν το Avatar σας (π.χ. η συλλογή πολλών φυτών ανεβάζει τις ζωές του Avatar). Έπειτα από κάθε πίστα ο παίχτης ανεβαίνει επίπεδο, ξεκλειδώνοντας στοιχεία που ανανεώνουν τον εξοπλισμό του Avatar (ισχυρότερος οπλισμός, ρουχισμός). Στόχος του παιχνιδιού είναι η καταστροφή της ανθρώπινης παρέμβασης στον πλανήτη των Avatars και η επιβίωση των Avatars. Οι παίχτες βρίσκονται αντιμέτωποι με μάχες μεταξύ των Na’vi με την διαστημική κοινοπραξία της RDA Corporation που αναζητά πολύτιμους πόρους στον πλανήτη Πανδώρα. Υπάρχει πλήρης συμμετοχή του παίχτη στο παιχνίδι, καθώς εξερευνά τον εξωγήινο πλανήτη Πανδώρα και ανακαλύπτει άλλες μορφές ζωής που δεν υπάρχουν σε άλλο βιντεοπαιχνίδι, οδηγεί όλα τα οχήματα όντας ως στρατιώτης αλλά και τα ζώα της Πανδώρας όντας ως Avatar, αλλά και παίρνοντας κρίσιμες αποφάσεις που προσφέρει το παιχνίδι (π.χ. ποιον θα υποστηρίξετε αφού μάθετε την αλήθεια: τον άνθρωπο ή το Avatar;) Το βιντεοπαιχνίδι φέρνει τους παίχτες του αντιμέτωπους με έναν μαγευτικό κόσμο, φανταστικού περιεχομένου, με φανταστικά πλάσματα και φυτά που θυμίζουν ωστόσο την πραγματικότητα.
Συνέχειες
Η επιτυχία του Avatar οδήγησε σε τέσσερις συνέχειες. Το Avatar: The Way of Water (2022) εισέπραξε πάνω από $2.3 δισεκατομμύρια παγκοσμίως, γίνοντας η ταινία του 2022 με τις μεγαλύτερες εισπράξεις, επίσης λαμβάνοντας θετικά σχόλια από το κοινό και τους κριτικούς. Θα ακολουθηθεί από τα Avatar 3 (2025), Avatar 4 (2029) και Avatar 5 (2031).
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες παραγωγής 20th Century Fox Κατηγορία:Ταινίες του 2009 Κατηγορία:Αμερικανικές ταινίες δράσης - επιστημονικής φαντασίας Κατηγορία:Περιπέτεια επιστημονικής φαντασίας (ταινίες) Κατηγορία:Διαστημική περιπέτεια (ταινίες) Κατηγορία:Κλωνοποίηση στην φαντασία Κατηγορία:Στρατιωτικές ταινίες επιστημονικής φαντασίας Κατηγορία:Ταινίες των οποίων ο κινηματογραφιστής κέρδισε Όσκαρ Καλύτερης Φωτογραφίας Κατηγορία:Ταινίες των οποίων ο καλλιτεχνικός διευθυντής κέρδισε Όσκαρ Καλύτερης Καλλιτεχνικής Διεύθυνσης Κατηγορία:Αμερικανικές επικές ταινίες Κατηγορία:Ταινίες που κέρδισαν το Όσκαρ καλύτερων οπτικών εφέ Κατηγορία:Ταινίες με θέμα το περιβάλλον Κατηγορία:Επικές ταινίες επιστημονικής φαντασίας Κατηγορία:Ταινίες παραγωγής Dune Entertainment Κατηγορία:Αμερικανικές περιπετειώδεις ταινίες Κατηγορία:Ταινίες γυρισμένες στη Νέα Ζηλανδία Κατηγορία:Ταινίες γυρισμένες στη Χαβάη Κατηγορία:Ταινίες γυρισμένες στην Καλιφόρνια Κατηγορία:Ταινίες με μουσική σύνθεση Τζέιμς Χόρνερ Κατηγορία:Ταινίες των οποίων ο σκηνοθέτης κέρδισε Χρυσή Σφαίρα Καλύτερης Σκηνοθεσίας Κατηγορία:Ταινίες IMAX Κατηγορία:Ταινίες σε σκηνοθεσία Τζέιμς Κάμερον Κατηγορία:Ταινίες Avatar Κατηγορία:Ταινίες της Lightstorm Entertainment Κατηγορία:Ταινίες σε παραγωγή Τζέιμς Κάμερον Κατηγορία:Ταινίες σε σενάριο Τζέιμς Κάμερον
Σύνοψις Ιστοριών
Η Σύνοψις Ιστοριών είναι ιστοριογραφικό έργο του Ιωάννη Σκυλίτζη, το οποίο χρονολογείται στη δεκαετία του 1070. Εικονογραφημένο χειρόγραφο, αντίγραφό του, σώζεται στην Εθνική Βιβλιοθήκη της Ισπανίας.
Περιεχόμενο
Το έργο γράφτηκε τη δεκαετία του 1070. Περιέχει την ιστορία των Βυζαντινών αυτοκρατόρων από τον θάνατο του αυτοκράτορα Νικηφόρου Α´ το 811 μέχρι την εκθρόνιση του Μιχαήλ ΣΤ´ το 1057 και είναι συνέχεια του Χρονικού του Θεοφάνη.
Το χειρόγραφο
Το εικονογραφημένο με 574 μινιατούρες χειρόγραφο (γνωστό ως Skylitzes Matritensis, Codex Græcus Matritensis Ioannis Skylitzes ή Madrid Skylitzes) του Βυζαντίου σώζεται στην Ισπανική Εθνική Βιβλιοθήκη στη Μαδρίτη, με σήμανση ''Codex Vitr. 26-2''. Είναι το μοναδικό εικονογραφημένο χειρόγραφο της μέσης Βυζαντινής εποχής που σώζεται στις ημέρες μας.
μικρογραφία|αριστερά|330px|Οι Βυζαντινοί αποκρούουν τη ρωσική επίθεση του 941 Αυτό δημιουργήθηκε μεταξύ των ετών 1150 και 1175 στη νορμανδική βασιλική αυλή στο Παλέρμο με πρότυπο ένα χειρόγραφο από το Αυτοκρατορικό Σκριπτόριο της Κωνσταντινούπολης. Ένας από τους δύο συγγραφείς του κειμένου ήταν πιθανόν υπάλληλος της νορμανδικής βασιλικής αυλής. Το μονόστηλο κείμενο διακόπτεται από μία έως τρεις μινιατούρες, οι οποίες συνήθως απεικονίζουν το κείμενο αμέσως πριν ή μετά τη μινιατούρα και έχουν περισσότερο ή λιγότερο εκτενείς λεζάντες.
Το χειρόγραφο περιλαμβάνει πολλές παραστάσεις τειχισμένων πόλεων που αναφέρονται στο κείμενο, στις οποίες περιλαμβάνονται και θρησκευτικά κτίρια, όπως η Νίκαια, η Έδεσσα και ο Μυστράς. Οι πόλεις του Ευρίπου (στην Ακαρνανία) και της Θεσσαλονίκης εμφανίζονται ως παλάτια. Στην τελευταία εμφανίζεται και η εκκλησία του Αγίου Δημητρίου, προστάτη της πόλης, ο οποίος έσωσε θαυματουργικά τους κατοίκους της από την πολιορκία των Βουλγάρων.
μικρογραφία|δεξιά|350px|Οι Σέρβοι σφαγιάζουν τους Βυζαντινούς σε ορεινά περάσματα Οι ειδικοί διακρίνουν στις μινιατούρες του χειρογράφου κάποιες με καθαρά βυζαντινή έμπνευση και άλλες με δυτική επιρροή. Ορισμένες παρουσιάζουν επίσης εξοικείωση με το ύφος ισλαμικών έργων ζωγραφικής. Η ομάδα που τις δημιούργησε, αφομοιώνει σε αυτές και τις τρεις επιρροές, οι οποίες ήταν παρούσες στη Σικελία εκείνη την εποχή. Η ιστορία των Ανατολικών Αυτοκρατόρων αναμφίβολα ενέπνεε τους Νορμανδούς βασιλείς της Σικελίας και κολάκευε τις αυτοκρατορικές φιλοδοξίες τους.
Ακριβώς αυτός ο συνδυασμός βυζαντινών, δυτικών και αραβικών στοιχείων στις μινιατούρες προσδίδει στο χειρόγραφο ιδιαίτερη πολιτιστική σημασία. Τον 15ο αιώνα αναφέρεται στην κατοχή της Μονής του Σωτήρος στη Μεσσήνη της Σικελίας. Το 1712 περιήλθε στην Εθνική Βιβλιοθήκη της Ισπανίας.
Εξωτερικοί σύνδεσμοι
Κατηγορία:Εικονογραφημένα χειρόγραφα Κατηγορία:Έργα βυζαντινής τέχνης
Στενό της Ρόδου
Παραπομπές
Κατηγορία:Αιγαίο Πέλαγος Ροδου Ροδου Κατηγορία:Γεωγραφία της Ρόδου Κατηγορία:Επαρχία Μούγλων Ροδου
Έντιμος άνθρωπος
μικρογραφία|350x350εσ|Συγκέντρωση στο σαλόνι της [[Κατρίν ντε Ραμπουγιέ|μαντάμ ντε Ραμπουγιέ, όπου αναπτύχθηκε το ιδεώδες του έντιμου ανθρώπου, πίνακας του Φρανσουά Ντεμπόν]] Ο έντιμος άνθρωπος (γαλλικά: Honnête homme) ήταν ένα κοινωνικό ιδεώδες που αναπτύχθηκε κατά τον 17ο αιώνα στη Γαλλία. Ο όρος χαρακτήριζε έναν καταξιωμένο άνθρωπο του κόσμου, με καλλιεργημένο πνεύμα, ευχάριστο και διακριμένο τόσο στη φυσική του όψη όσο και στα ήθη του, ιδανικό της κλασικής περιόδου (17ος-18ος αιώνας).
Αντιπροσωπεύει την εξέλιξη του Καλός καγαθός της αρχαίας Ελλάδας όπως περιγράφεται από τον Ξενοφώντα στο έργο του Οικονομικός. Στη συνέχεια, τα χαρακτηριστικά του έντιμου ανθρώπου τροφοδοτήθηκαν επίσης από τους προβληματισμούς των μεσαιωνικών θεολόγων για την «εντιμότητα» και τον «τίμιο κληρικό».
Χαρακτηριστικά
Ο έντιμος άνθρωπος έπρεπε να είναι προικισμένος με ευφυΐα, αλλά και με θάρρος και γενναιοδωρία, όφειλε να είναι ταπεινός, ευγενικός και καλλιεργημένος, αλλά και ευπροσάρμοστος. Στο όνομα της φύσης, να αρνείται κάθε υπερβολή και να ξέρει πώς να ελέγχει τα συναισθήματά του. Έπρεπε να παραμείνει κύριος του εαυτού του και να μην καυχάται για τις γνώσεις του.
Επιπλέον, ανάμεσα στις κύριες αρετές του περιλαμβάνονταν η ευγλωττία, η δεξιότητα στον χορό, οι εκλεπτυσμένοι τρόποι, η εκτίμηση των τεχνών, η πνευματική περιέργεια, το πνεύμα, η πνευματική ή πλατωνική στάση απέναντι στον έρωτα και η ικανότητα να γράφει ποίηση, όλα αυτά δηλαδή που αποτελούσαν το «όμορφο πνεύμα» (le bel esprit).
Κοινωνική θέση
Ο έντιμος άνθρωπος είναι το πρότυπο του ανθρώπου που εμφανίστηκε τον 17ο αιώνα από την πένα των συγγραφέων της εποχής. Μαρτυρεί την εμφάνιση και την αυξανόμενη δύναμη της αστικής τάξης μέσα στην κοινωνία αυτού του αιώνα και ακολουθεί χρονικά τον ευγενή και τον αυλικό που ήταν τα ιδανικά πρότυπα που ίσχυαν έως τότε στον χώρο της κοινωνικής συνείδησης. Ταυτόχρονα, η εμφάνιση του αναδεικνύει την ασάφεια της κοινωνικής του θέσης. Είναι ένας άνθρωπος που δεν βασίζεται πια στην καταγωγή του για να είναι σεβαστός αλλά γίνεται κοινωνικά αποδεκτός με την αξία, την αρετή, την ευγένεια και την καλλιέργειά του. Eάν η καταγωγή του είναι ταπεινή, οφείλει να κατέχει την ευγένεια των αισθηµάτων και της ψυχής. Eάν είναι ευγενής, δεν πρέπει να επιδεικνύει αλαζονική υπεροχή αλλά να είναι σε θέση να ξεχωρίσει µε βάση την προσωπική του αξία.
Στη λογοτεχνία
μικρογραφία|Προσωπογραφία της [[Μαντλέν ντε Σκυντερύ]] Τα χαρακτηριστικά του έντιμου ανθρώπου, παρόντα ήδη στο έργο του Μισέλ ντε Μονταίν, πήραν την οριστική τους έκφραση στα κλασικά έργα του δεύτερου μισού του 17ου αιώνα. Αντιπροσώπευαν το ιδανικό μιας κοινωνίας που λάτρευε την τάξη και την ισορροπία, επηρεασμένη από τον καρτεσιανισμό, στην εποχή της μοναρχικής απολυταρχίας και του κλασικισμού.
Η έννοια του έντιμου ανθρώπου εμφανίζεται στη γαλλική λογοτεχνία του 17ου αιώνα, κυρίως στα έργα της Μαντλέν ντε Σκυντερύ και του κύκλου των Πολύτιμων καθώς και στα μυθιστορήματα και στα θεατρικά έργα της εποχής. Υπήρξαν όμως και αντιδράσεις, όπως του Μολιέρου που στον Ταρτούφο σατιρίζει αυτό το κοινωνικό πρότυπο στον χαρακτήρα του Κλεάνθη και της Ελμίρας. Επίσης, στους Χαρακτήρες του Ζαν ντε Λα Μπρυγιέρ, προβάλλεται συχνά το αντίθετο του έντιμου ανθρώπου.
Μεταξύ των θεωρητικών της «εντιμότητας», αναφέρονται οι συγγραφείς Νικολά Φαρέ, που έγραψε την πρώτη πραγματεία για τον Έντιμο άνθρωπο ( L'Honnête Homme, 1630), Γκεζ ντε Μπαλζάκ και Αντουάν Γκομπό με τα έργα L'honnête homme (Ο έντιμος άνθρωπος) και Discours de la vraie honnêteté (Πραγματεία για την αληθινή εντιμότητα).
Παραπομπές
Κατηγορία:17ος αιώνας
Μάρμαρο Γιαλάλα
Το μάρμαρο Γιαλάλα είναι ασβεστολιθικό μάρμαρο το οποίο εξάγεται από το όρος Γιαλάλα, που βρίσκεται στο Σουέζ της Αίγυπτου. Από το συγκεκριμένο βουνό πήρε και την ονομασία του. Τα χρώματά του είναι κρεμώδες και κρεμώδες λευκό, καθώς οι παραλλαγές του διαφέρουν αναλόγως τις πέτρες του λατομείου.
Παραπομπές
Κατηγορία:Μάρμαρα Κατηγορία:Ασβεστόλιθος Κατηγορία:Χερσόνησος του Σινά
Κυπριακές προεδρικές εκλογές 1998
Οι Προεδρικές Εκλογές του 1998 ήταν οι όγδοες προεδρικές εκλογές που διεξήχθησαν στην Κύπρο μετά την ανακήρυξη της ανεξαρτησίας της χώρας. Πρόεδρος ανακηρύχθηκε ο Γλαύκος Κληρίδης.
Εκλογικό σύστημα
Ο Πρόεδρος της Κυπριακής Δημοκρατίας εκλεγόταν (και εκλέγεται) άμεσα από τον λαό με καθολική και μυστική ψηφοφορία. Η θητεία του προέδρου είναι πενταετής. Ξεκινά την ημέρα εγκαταστάσεως του ενώπιον της Βουλής των Αντιπροσώπων, όπου ο εκλεγμένος πρόεδρος δίνει τη νενομισμένη διαβεβαίωση.
Όταν μόνο ένας υποψήφιος υποβάλλει υποψηφιότητα, τότε ανακηρύσσεται ως εκλεγείς Πρόεδρος της Κυπριακής Δημοκρατίας, χωρίς ψηφοφορία. Όταν οι υποψήφιοι είναι περισσότεροι από έναν, τότε εκλέγεται ο υποψήφιος που εξασφαλίζει πάνω από το 50% των εγκύρων ψήφων. Αν κανένας από τους υποψήφιους δεν εξασφαλίσει την απαιτούμενη πλειοψηφία, τότε διεξάγεται επαναληπτική εκλογή την αντίστοιχη μέρα της αμέσως επόμενης βδομάδας ανάμεσα στους δυο υποψηφίους που πήραν τις περισσότερες ψήφους. Ο υποψήφιος που παίρνει, κατά την επαναληπτική εκλογή, το μεγαλύτερο αριθμό ψήφων θεωρείται εκλεγείς.
Η εκλογή του νέου Προέδρου της Δημοκρατίας γίνεται πριν από τη λήξη της θητείας του απερχόμενου προέδρου, έτσι ώστε ο νεοεκλεγόμενος πρόεδρος να είναι σε θέση να αναλάβει τα καθήκοντα του όταν η θητεία αυτή λήξει.
Σε περίπτωση που η θέση του Προέδρου της Κυπριακής Δημοκρατίας παραμένει κενή, διεξάγεται αναπληρωματική εκλογή εντός 45 ημερών από την ημέρα που η θέση παρέμεινε κενή. Η θητεία του εκλεγομένου με αναπληρωματική εκλογή προέδρου είναι ίση με τη μη εκπνεύσασα περίοδο της θητείας του προηγούμενου προέδρου.
Σε περίπτωση προσωρινής απουσίας ή προσωρινού κωλύματος του Προέδρου της Δημοκρατίας, τον αναπληροί ο Πρόεδρος της Βουλής των Αντιπροσώπων.
Ιστορικό
Κυρίαρχο θέμα της προεκλογικής εκστρατείας ήταν οι ρωσικοί πύραυλοι S-300 και η εγκατάστασή τους ή μη στο νησί. Ο Γλαύκος Κληρίδης είχε υποσχεθεί την εγκατάστασή τους στο νησί ως μέτρο άσκησης πίεσης προς τους Τούρκους και τους Αγγλοαμερικανούς για τη λύση του κυπριακού προβλήματος.
Ο Α΄ γύρος των εκλογών διεξήχθη στις 8 Φεβρουαρίου 1993. Κανένας υποψήφιος δεν εξασφάλισε πέρα του 50% των εγκύρων ψήφων. Για τον λόγο αυτό διεξήχθη αναπληρωματική εκλογή ανάμεσα στον Γλαύκο Κληρίδη (40,06%) και στον Γεώργιο Ιακώβου (40,61%), που πήραν τις περισσότερες ψήφους.
Στον Β΄ γύρο ο Γλαύκος Κληρίδης εξασφάλισε τη στήριξη των ΕΔΗ, του Κόμματος των Φιλελευθέρων, των Νέων Οριζόντων και του Αλέξη Γαλανού. Η ΕΔΕΚ κάλεσε τους ψηφοφόρους της να ψηφίσουν κατά συνείδηση.
Ο Β΄ γύρος διεξήχθη στις 15 Φεβρουαρίου 1988. Νικητής των εκλογών ήταν ο Γλαύκος Κληρίδης ο οποίος εκλέχθηκε στη θέση του Προέδρου της Δημοκρατίας με ποσοστό 50,82%.
Εξωτερικοί σύνδεσμοι
Κατηγορία:Κυπριακές προεδρικές εκλογές
Μπρουσκέτα
Η μπρουσκέτα (ιτ. ) είναι ορεκτικό πιάτο της ιταλικής κουζίνας. Πιάτο γρήγορο, απλό, «φτωχικό» όπως λέγεται, έχει την προέλευσή του στην κουζίνα της κεντρικής και νότιας Ιταλίας, και ειδικά αυτής του Αμπρούτσο. Παίρνουμε φέτες φρέσκου ψωμιού, λίγο σκόρδο, περιχύνουμε με ελαιόλαδο, αλατοπιπερώνουμε και τις καταναλώνουμε αμέσως.
Πηγές
Κατηγορία:Ιταλική κουζίνα Κατηγορία:Ορεκτικά Κατηγορία:Τρόφιμα με βάση το ψωμί
Ομοσπονδιακό κράτος
μικρογραφία|{{Legend|#00e000;|Ομόσπονδο κράτος}}{{legend|#0000b0;|[[Ενιαίο κράτος}}]] Ένα ομοσπονδιακό κράτος είναι μια μορφή κυρίαρχου κράτους που συγκροτείται από την ένωση επί μέρους αυτοδιοικούμενων περιφερειών, πολιτειών ή άλλων περιοχών υπό μια κεντρική ομοσπονδιακή κυβέρνηση, βάσει συνταγματικών διατάξεων. Αυτό σημαίνει ότι τα μέλη μίας ομοσπονδίας δεν μπορούν να αποσχιστούν από αυτήν με δική τους, μονομερή απόφαση. Στην ομοσπονδία δηλαδή, η εξουσία διαμοιράζεται μεταξύ μίας κεντρικής αρχής και των μελών της ομοσπονδίας, έτσι ώστε κάθε μέλος να διατηρεί κάποιο βαθμό ελέγχου στις εσωτερικές του υποθέσεις.
Η ομοσπονδιακή διακυβέρνηση μίας χώρας μπορεί να θεωρηθεί το αντιδιαμετρικά αντίθετο ενός άλλου συστήματος, του ενιαίου κυρίαρχου κράτους. Η Γαλλία, για παράδειγμα, είναι ενιαία χώρα εδώ και πολλούς αιώνες. Η Αυστρία, επίσης, ήταν ένα ενιαίο κράτος που όμως έγινε ομοσπονδία όταν οι διοικητικές διαιρέσεις της μετατράπηκαν σε κρατίδια, με την υιοθέτηση του Αυστριακού Συντάγματος του 1918. Η Γερμανία, με τα 16 ομόσπονδα κρατίδιά της, είναι ένα από τα χαρακτηριστικότερα παραδείγματα ομοσπονδίας στην Ευρώπη. Οι ομοσπονδίες είναι συχνά πολυεθνικές και καλύπτουν μεγάλη εδαφική επικράτεια, όπως η Ρωσία, οι Ηνωμένες Πολιτείες, ο Καναδάς, η Ινδία και η Βραζιλία. Είναι χαρακτηριστικό το γεγονός ότι επτά από τις δέκα μεγαλύτερες χώρες ανά έκταση διοικούνται με ομοσπονδιακό σύστημα. Παρόλα αυτά, υπάρχουν και ιδιαίτερα μικρές ομοσπονδίες, όπως ο Άγιος Χριστόφορος και Νέβις ή οι Ομόσπονδες Πολιτείες της Μικρονησίας.
Αρκετές χώρες της αρχαιότητας θα μπορούσαν να χαρακτηριστούν ομοσπονδίες ή, έστω, συνομοσπονδίες, με τις σημερινές έννοιες των όρων, όπως το Συνέδριο της Κορίνθου του 4ου αιώνα π.Χ., το Νωρικόν στην Κεντρική Ευρώπη και η Συνομοσπονδία των Ιροκουά στην προκολομβιανή Βόρεια Αμερική. Η Παλαιά Ελβετική Συνομοσπονδία ήταν ένα από τα πρώτα κράτη που, επίσημα, δεν ήταν ενιαίο.